cyanic-selkie/wikianc huggingface dataset:
Ζέλικο Ομπράντοβιτς
Ρεάλ Μαδρίτης
Το καλοκαίρι του 1994 ο «Ζοτς» μετακομίζει από τη Βαρκελώνη στη Μαδρίτη και αναλαμβάνει τον πάγκο της Ρεάλ, που είναι το πρώτο φαβορί για την κατάκτηση της Ευρωλίγκα εκείνη τη χρονιά, μιας και έχει φτιάξει ομάδα γεμάτη με αστέρες, με κυριότερους τους Σαμπόνις και Αρλάουσκας, και με το φάιναλ φορ να διοργανώνεται στην Ισπανία. Η Ρεάλ τερμάτισε δεύτερη στον όμιλο, πίσω από τον Παναθηναϊκό, στη συνέχεια, αποκλείοντας με ευκολία την Τσιμπόνα, προκρίθηκε στους 8. Στον ημιτελικό αντιμετωπίζει τη Λιμόζ του Μπόζινταρ Μάλκοβιτς, και σε ένα παιχνίδι που κυριαρχεί η άμυνα, κερδίζει με 62-49. Ο τελικός εξελίσσεται σε παράσταση για ένα ρόλο, καθώς ο Ολυμπιακός, κουρασμένος από τον "ελληνικό εμφύλιο" στον ημιτελικό απέναντι στον Παναθηναϊκό (58-52), στον τελικό παραδίδεται στις ορέξεις των Ισπανών και χάνει με 73-61. Έτσι η Ρεάλ κατακτά το 8ο ευρωπαϊκό της ιστορίας της, και ο Ομπράντοβιτς το τρίτο στην προπονητική του καριέρα.
Την επόμενη σεζόν η Ρεάλ δεν έχει τον Σαμπόνις που έχει φύγει για το NBA, αλλά πάλι φτάνει στο φάιναλ φορ, αποκλείοντας στους 8 τον Ολυμπιακό. Αυτή τη φορά όμως η Μπαρτσελόνα αποδεικνύεται πολύ σκληρή για να πεθάνει, ανατρέπει διαφορά 20 πόντων και κερδίζει τη Ρεάλ με 76-66. Οι Μαδριλένοι μένουν τελικά 4οι, αφού χάνουν και από την ΤΣΣΚΑ στο μικρό τελικό (74-73).
Την τελευταία χρονιά του Ομπράντοβιτς στη Ρεάλ, προστίθεται ο Ντέγιαν Μποντιρόγκα από τη Στεφανέλ Μιλάνο, και η ομάδα της Μαδρίτης διεκδικεί πρωτάθλημα Ισπανίας και Κύπελλο Σαπόρτα. Το δεύτερο έρχεται μετά από νίκη στον τελικό με 78-64 επί της Βερόνα του Αντρέα Ματσόν, ενώ το πρωτάθλημα χάνεται στον 5ο τελικό των πλέι-οφ της ACB Liga από τη Μπαρτσελόνα (69-82) αν και η Ρεάλ είχε το πλεονέκτημα έδρας. Μετά από αυτό το ματς, ο Ομπράντοβιτς αφήνει τον πάγκο της Ρεάλ για να αναλάβει την Μπενετόν Τρεβίζο.
Μπενετόν
Στην Μπενετόν βρίσκει μια φτιαγμένη ομάδα από τον Μάικ Ντ' Αντόνι, και ξαναβρίσκει τον Ζέλικο Ρέμπρατσα, πρώην παίκτη του στην Παρτιζάν. Με τον Ντ' Αντόνι η Μπενετόν είχε αναδειχθεί πρωταθλήτρια Ιταλίας το 1997 και είχε πάρει ένα Κύπελλο Σαπόρτα το 1995, δεν είχε φτάσει όμως σε φάιναλ φορ Ευρωλίγκας. Η χρονιά αρχίζει με τον καλύτερο τρόπο, με νίκη 78-58 επί της Κίντερ Μπολόνια του Μεσίνα για το Σούπερ Καπ Ιταλίας. Η Μπενετόν φτάνει σχετικά εύκολα στο φάιναλ φορ της Βαρκελώνης, όπου όμως αποκλείεται στον ημιτελικό από την ΑΕΚ του Γιάννη Ιωαννίδη με 69-66, και παίρνει την τρίτη θέση νικώντας στο μικρό τελικό την παλιά ομάδα του Ομπράντοβιτς, την Παρτιζάν, με 96-89.
Παναθηναϊκός
μικρογραφία|δεξιά|330px|Ο Ζέλικο Ομπράντοβιτς στον πάγκο του [[Παναθηναϊκός (καλαθοσφαίριση ανδρών)|Παναθηναϊκού]]
Την επόμενη χρονιά τα προβλήματα δεν αργούν να φανούν. Ο Ρέμπρατσα τραυματίζεται, ο Κάτας έχει φύγει, και το κύπελλο χάνεται για άλλη μια χρονιά από την ΑΕΚ, αυτή τη φορά με 66-64. Παρ' όλα αυτά όμως ο Παναθηναϊκός φτάνει στον τελικό της Σουπρολίγκα όπου χάνει από τη Μακάμπι με 81-67, και κατακτά το πρωτάθλημα με 3-2 νίκες επί του Ολυμπιακού στους τελικούς.
Τη σεζόν 2001-02 ο Παναθηναϊκός χάνει το Φώτση που δοκιμάζει την τύχη του στους Μέμφις Γκρίζλις, τον Ρέμπρατσα που φεύγει οριστικά μετά τον τραυματισμό του, και τον Γιάννη Γιαννούλη που βρέθηκε θετικός σε έλεγχο ντόπινγκ. Οι προσθήκες της χρονιάς είναι ο Κουτλουάι από την ΑΕΚ, ο Μουλαομέροβιτς από την Εφές και ο Λάζαρος Παπαδόπουλος από τον Ηρακλή. Η χρονιά έχει σκαμπανεβάσματα, ο ΠΑΟ χάνει από τον Ιωνικό Ν.Φ. 91-86 στην κανονική διάρκεια του πρωταθλήματος και από τον Ολυμπιακό στον ημιτελικό του κυπέλλου. Στην Ευρώπη, η φάση των 16 εξελίσσεται σε ελληνική υπόθεση, καθώς στον όμιλο συμμετέχουν τρεις ελληνικές ομάδες, ο ΠΑΟ, ο ΟΣΦΠ και η ΑΕΚ. Οι πράσινοι χάνουν με 17 πόντους από τον Ολυμπιακό και κερδίζουν με 10, και αυτό σημαίνει ότι στην ισοβαθμία προκρίνεται ο Ολυμπιακός. Το δώρο έρχεται από την Ολίμπια Λουμπλιάνας, που κερδίζει τους ερυθρόλευκους στον Πειραιά με 85-89, κι έτσι ο Παναθηναϊκός πάει απρόσμενα στο φάιναλ φορ της Μπολόνια.
Στη Μπολόνια, ο Παναθηναϊκός είναι το απόλυτο αουτσάιντερ. Έχει να αντιμετωπίσει δύο εν ενεργεία πρωταθλήτριες Ευρώπης, τη Μακάμπι (νικήτρια της Σουπρολίγκα) και την Κίντερ Μπολόνια (νικήτρια της Ευρωλίγκα) που παίζει μέσα στο σπίτι της. Στον ημιτελικό, με μεγάλο εμφάνιση από Μποντιρόγκα και Αλβέρτη, ο Παναθηναϊκός αποκλείει τη Μακάμπι με 83-75, και στον τελικό έρχεται αντιμέτωπος με το μεγαθήριο της Κίντερ. Η πρωταθλήτρια Ιταλίας έχει στο ρόστερ της παίκτες όπως ο Μανού Τζινόμπιλι, ο Μάρκο Γιάριτς, ο Ματίας Σμόντις, ο Αντουάν Ριγκοντό, ο Σάνι Μπετσίροβιτς, ο Ντέιβιντ Άντερσεν κ.ά., και φαντάζει ανίκητη. Στο πρώτο ημίχρονο η ομάδα του Μεσίνα προηγείται μέχρι και με 14 πόντους, αλλά στην επανάληψη οι παίκτες του Παναθηναϊκού κάνουν μια ηρωική αντεπίθεση διαρκείας, με όλη την ομάδα να τα δίνει όλα, και κορυφαίους μεταξύ των κορυφαίων τους Μποντιρόγκα, Κουτλουάι και Λάζαρο Παπαδόπουλο. Η μεγάλη ανατροπή επισφραγίζεται με το τρίποντο του Κουτλουάι στα 50 δευτερόλεπτα από το τέλος, και ο Παναθηναϊκός κατακτά μέσα στη Μπολόνια το τρίτο του ευρωπαϊκό, με 83-89, και το 5ο για τον Ομπράντοβιτς, που έγινε ο πρώτος προπονητής με πάνω από 4 κατακτήσεις Ευρωλίγκας.
Λίγες μέρες μετά, οι πράσινοι προσγειώνονται απότομα στην ελληνική πραγματικότητα, καθώς κουρασμένοι από την υπερπροσπάθεια του φάιναλ φορ χάνουν στον πρώτο ημιτελικό εντός έδρας από τον Ολυμπιακό με 80-89, και στο ΣΕΦ χρειάζονται μόνο νίκη. Ο Παναθηναϊκός προηγείται στη μεγαλύτερη διάρκεια του ματς, αλλά προς το τέλος ανάβουν τα αίματα, ο Τόμιτς χτυπάει τον Μποντιρόγκα και ο τελευταίος ανταποδίδει, με αποτέλεσμα να αποβληθούν και οι δύο. Όταν ξαναξεκινάει το ματς, οι πράσινοι είναι αποσυντονισμένοι και χάνουν με 80-76, με τον Μουλαομέροβιτς να αστοχεί σε δυο κρίσιμα τρίποντα με το σκορ στο 78-76. Αυτό σημαίνει ότι ο Παναθηναϊκός δε θα μπορούσε να διεκδικήσει το 5ο συνεχόμενο τίτλο πρωταθλητή Ελλάδας, που τελικά πήγε στην ΑΕΚ.
Την επόμενη σεζόν ο επί τρία χρόνια ηγέτης των πρασίνων, Ντέγιαν Μποντιρόγκα, αποτελεί παρελθόν αφού έχει μετακομίσει στην Μπαρτσελόνα. Η κυριότερη προσθήκη της χρονιάς είναι ο Άριελ ΜακΝτόναλντ από τη Μακάμπι. Ο ΠΑΟ περνάει εύκολα την πρώτη φάση, αλλά στο τοπ-16 μένει τρίτος σε έναν όμιλο με Σιένα, Φορτιτούντο Μπολόνια και Ούλκερ, και αποχαιρετά την Ευρώπη. Στην Ελλάδα κάνει το νταμπλ για δεύτερη φορά στην ιστορία του (μετά το 1982), νικώντας με 81-76 τον Άρη στον τελικό του Κυπέλλου (έναν τελικό που έμεινε στην ιστορία για το ξύλο του Γουίλι Σόλομον με τον Γιώργο Καλαϊτζή και την ΑΕΚ στους τελικούς του πρωταθλήματος (3-1).
Την επόμενη χρονιά προστίθεται στο ρόστερ ο Μάικ Μπατίστ, αλλά στην Ευρώπη ο Παναθηναϊκός αποκλείεται πάλι στο τοπ-16, μένοντας 4ος σε έναν όμιλο με Σιένα, Μπενετόν και Μπαρτσελόνα. Το πρωτάθλημα στην Ελλάδα έρχεται εύκολα (3-0 με το Μαρούσι).
Το καλοκαίρι του 2004 ο Παναθηναϊκός φέρνει από τον Ηρακλή τον Δημήτρη Διαμαντίδη. Ο Ιμπραήμ Κουτλουάι επιστρέφει στον Παναθηναϊκό το Γενάρη του 2005, και πριν από αυτόν έρχεται ο Βλάντο Σκεπάνοβιτς. Η χρονιά αρχίζει καλύτερα από τις προηγούμενες, ο Παναθηναϊκός παίρνει τη 2η θέση του ομίλου του πίσω από την αήττητη ΤΣΣΚΑ Μόσχας, και στους "16" βγαίνει πρώτος μετά από νίκη με 78-55 επί της Φορτιτούντο Μπολόνια, σε ένα αγώνα που οι πράσινοι χρειάζονταν νίκη με πάνω από 18 πόντους για να πάρουν την πρωτιά. Στους προημιτελικούς η Εφές Πίλσεν αποδεικνύεται δύσκολο αντίπαλος, δεν λείπει η ένταση μεταξύ Καλαϊτζή και Σόλομον (που έχει μετακομίσει από τον Άρη στην Εφές), και οι πράσινοι παίρνουν δυο δύσκολες νίκες μέσα στο ΟΑΚΑ, και έχοντας χάσει στην Τουρκία παίρνουν με 2-1 το εισιτήριο για το φάιναλ φορ της Μόσχας. Εκεί, η Μακάμπι του Πίνι Γκέρσον, με τους Σαρούνας Γιασικέβιτσιους, Άντονι Πάρκερ και Νίκολα Βούισιτς αποδεικνύεται ανίκητη, και αν και οι πράσινοι προσπαθούν, τελικά χάνουν με 91-82. Η ικανοποίηση έρχεται στο μικρό τελικό, όπου ο ΠΑΟ αν και βρίσκεται να χάνει με 19 πόντους από τη γηπεδούχο ΤΣΣΚΑ, γυρίζει το ματς με απίστευτη εμφάνιση του Μπατίστ και παίρνει μια παλικαρίσια νίκη στην παράταση με 91-94. Στην Ελλάδα ο Παναθηναϊκός κάνει πάλι το νταμπλ, και έτσι μια χρονιά χωρίς μεγάλες προσδοκίες καταλήγει με δύο εγχώριους τίτλους και μια 3η θέση στην Ευρώπη.
Την επόμενη σεζόν ο ΠΑΟ ενισχύεται με τους Ντέγιαν Τομάσεβιτς και Βασίλη Σπανούλη, και κάνει εξαιρετικές εμφανίσεις στην Ευρωλίγκα, έχοντας περάσει με νίκες από τις έδρες της Σιένα, της ΤΣΣΚΑ, της Ρεάλ και της Εφές. Τελικά όμως χάνει την τελευταία στιγμή την είσοδό του στο φάιναλ φορ, με ήττα στον τρίτο αγώνα των προημιτελικών μέσα στο ΟΑΚΑ από την Ταού (71-74). Το νταμπλ στην Ελλάδα έρχεται εύκολα (3-0 τον Ολυμπιακό για το πρωτάθλημα και 68-57 το Μαρούσι για το κύπελλο).
Την επόμενη χρονιά (2006-07) το φάιναλ φορ διοργανώνεται στην Αθήνα και οι φίλαθλοι της ομάδας έχουν μεγάλες προσδοκίες, ειδικά μετά τις προσθήκες των Ραμούνας Σισκάουσκας, Τόνι Ντελκ, Σάνι Μπετσίροβιτς, Μίλος Βούγιανιτς και Δήμου Ντικούδη. Ο Παναθηναϊκός παίζει υπερηχητικό μπάσκετ, διασύροντας όλους τους αντιπάλους του και κάνοντας περίπατο μέχρι το φάιναλ φορ. Στην Αθήνα, μέσα στο κατάμεστο ΟΑΚΑ, οι πράσινοι δεν έχουν κανένα πρόβλημα να προσπεράσουν το εμπόδιο της Ταού στον ημιτελικό (67-53) και στον τελικό βρίσκουν απέναντί τους την ΤΣΣΚΑ του Μεσίνα, με τους Θοδωρή Παπαλουκά, Τζέι Αρ Χόλντεν, Ματίας Σμόντις, Τράγιαν Λάνγκντον και άλλα αστέρια στη σύνθεσή της. Σε έναν συναρπαστικό τελικό, οι πράσινοι νικούν με 93-91 τους Ρώσους και στέφονται για 4η φορά πρωταθλητές Ευρώπης. Για τον Ομπράντοβιτς αυτή ήταν η 6η Ευρωλίγκα που κατέκτησε σαν προπονητής.
Στην Ελλάδα οι επιτυχίες είναι ανάλογες, καθώς ο Παναθηναϊκός κατακτά το Κύπελλο (87-48 το Ρέθυμνο στον τελικό) και τελικά και το πρωτάθλημα, δύσκολα με 3-2 επί του Ολυμπιακού μετά από 5 συναρπαστικά παιχνίδια. Έτσι ο Ομπράντοβιτς χαρίζει στον Παναθηναϊκό το πρώτο triple crown της ιστορίας του και επαναλαμβάνει 15 χρόνια μετά το δικό του κατόρθωμα με την Παρτιζάν.
Η σεζόν 2007-08 μπαίνει με την προσθήκη του Σαρούνας Γιασικέβιτσιους, του Αντώνη Φώτση και την επιστροφή του Σπανούλη από το NBA, και ο Παναθηναϊκός κάνει 26 νίκες σε 27 αγώνες σε Ελλάδα και Ευρώπη μέχρι το Δεκέμβρη. Η νέα χρονιά όμως βρίσκει τους πράσινους να ντεφορμάρονται και να χάνουν την είσοδό τους στους 8 της Ευρωλίγκας μετά από ήττα στη Σερβία από την Παρτιζάν. Για άλλη μια χρονιά όμως κατακτούν το νταμπλ απέναντι στον Ολυμπιακό (81-79 στο Κύπελλο και 3-2 νίκες στο πρωτάθλημα).
Τη σεζόν 2008-09 προστίθενται στο ρόστερ του ΠΑΟ οι Νίκολα Πέκοβιτς, Ντούσαν Κέτσμαν και Ντρου Νίκολας, αλλά η ομάδα έχει σκαμπανεβάσματα. Έχοντας έρθει μόλις 3ος στην πρώτη φάση, έρχεται πρώτος στο τοπ-16, αλλά στους 8 μια αναπάντεχη ήττα εντός έδρας από τη Σιένα τον αναγκάζει να παίξει 2 παιχνίδια στην Ιταλία θέλοντας τη νίκη τουλάχιστον στο ένα για να φέρει τη σειρά στην έδρα του. Με δύο μεγάλες εμφανίσεις μέσα στην Ιταλία, οι πράσινοι κερδίζουν και τα δύο ματς και προκρίνονται με 3-1 στο φάιναλ φορ του Βερολίνου. Σε έναν συγκλονιστικό ημιτελικό απέναντι στον Ολυμπιακό, οι πράσινοι κερδίζουν με 84-82 και περνούν στον τελικό για να αντιμετωπίσουν την ΤΣΣΚΑ. Ο Παναθηναϊκός παίρνει μεγάλη διαφορά (48-28 στο ημίχρονο και 56-33 στα μέσα του 3ου δεκαλέπτου) αλλά η ΤΣΣΚΑ με καλή άμυνα γυρίζει τον αγώνα, και στα τελευταία 5 δευτερόλεπτα το σκορ είναι 73-71 υπέρ του ΠΑΟ με τους Ρώσους να έχουν τη μπάλα. Ο Σισκάουσκας, πρώην παίκτης των πρασίνων, αστοχεί στο τελευταίο σουτ και ο Παναθηναϊκός ράβει ακόμα ένα ευρωπαϊκό αστέρι στη φανέλα, με τον Ομπράντοβιτς να νικά για άλλη μία φορά σε τελικό το Μεσίνα. Μαζί έρχεται και το 3ο triple crown του Σέρβου (2ο του Παναθηναϊκού) αφού πρωτάθλημα και κύπελλο βάφονται πράσινα, με νίκες επί του Ολυμπιακού.
Την επόμενη χρονιά ο Παναθηναϊκός αποκλείεται στους "16" χάνοντας από Μαρούσι, Παρτιζάν και Μπαρτσελόνα, ενώ χάνει μετά από πολλά χρόνια και το κύπελλο, από τον Ολυμπιακό (68-64). Το πρωτάθλημα έρχεται τελικά στον τρίτο τελικό όπου ο Ολυμπιακός έχει παράπονα για διαιτησία, και μια - πιο εύκολη από ότι δείχνει το σκορ - νίκη μέσα στο ΣΕΦ στον τέταρτο τελικό με 69-76, με το ματς να διακόπτεται 2 λεπτά πριν το τέλος του αγώνα και να μην ξαναξεκινά ποτέ.
Η επόμενη χρονιά μπήκε με τις αποχωρήσεις Γιασικέβιτσιους, Πέκοβιτς και Σπανούλη, και τον Παναθηναϊκό να έχει μειωμένο μπάτζετ και να μπαίνει στη σειρά των προημιτελικών με μειονέκτημα έδρας απέναντι στην πρωταθλήτρια Ευρώπης Μπαρτσελόνα, που είχε και επιπλέον κίνητρο μιας και το φάιναλ φορ γινόταν στο σπίτι της. Οι Καταλανοί κερδίζουν το πρώτο ματς πολύ δύσκολα στη Βαρκελώνη με 83-82, και προηγούνται στο δεύτερο ματς μέχρι και με 17 πόντους. Η εκπληκτική όμως εμφάνιση του Διαμαντίδη και του Σάτο, είναι καθοριστική, ο Παναθηναϊκός γυρίζει το ματς και παίρνει μεγάλη νίκη με 71-75 μέσα στη Βαρκελώνη. Αυτή τη νίκη ακολουθούν άλλες 2 μέσα στο φλεγόμενο από 20.000 φιλάθλους του Παναθηναϊκού ΟΑΚΑ, και οι πράσινοι δίνουν το παρών σε ένα ακόμα φάιναλ φορ. Εκεί περνούν το εμπόδιο της Σιένα στον ημιτελικό και της Μακάμπι στον τελικό, γινόμενοι για 6η φορά πρωταθλητές Ευρώπης. Αυτό ήταν το 8ο τρόπαιο για τον Ομπράντοβιτς. Λίγες μέρες μετά χάνεται το Κύπελλο από τον Ολυμπιακό (74-68), αλλά όχι και το πρωτάθλημα, καθώς ο ΠΑΟ κάνει το break στο ΣΕΦ και το ολοκληρώνει με δύο νίκες στο ΟΑΚΑ για το 3-1.
Τη σεζόν 2011-12, την τελευταία για τον Ομπράντοβιτς στον πάγκο των πρασίνων, ο Παναθηναϊκός κατακτά το κύπελλο νικώντας τον Ολυμπιακό με 71-70. Αυτό σημαίνει ότι από το 1999 που ήρθε ο Σέρβος, δεν υπήρξε χρονιά που να μην κατέκτησε έναν τουλάχιστον τίτλο με τους πράσινους. Στους προημιτελικούς της Ευρωλίγκα επαναλαμβάνεται το ζευγάρι του τελικού του 2011, Παναθηναϊκός εναντίον Μακάμπι. Στο ΟΑΚΑ οι δύο ομάδες κερδίζουν από ένα ματς, και στο Τελ Αβίβ το ίδιο, και έτσι η σειρά κρίνεται σε 5ο ματς στην Αθήνα, το οποίο οι πράσινοι κερδίζουν πολύ δύσκολα με 86-85, παίρνοντας το εισιτήριο για το 11ο φάιναλ φορ της ιστορίας τους και 13ο για τον Ομπράντοβιτς. Το φάιναλ φορ διεξάγεται στην Κωνσταντινούπολη, όπου 20 χρόνια πριν ο Ομπράντοβιτς είχε στεφθεί πρωταθλητής Ευρώπης με την Παρτιζάν. Στον ημιτελικό ο Παναθηναϊκός κάνει μεγάλο παιχνίδι απέναντι στην ΤΣΣΚΑ των Κιριλένκο, Σβεντ, Σισκάουσκας, Τεόντοσιτς, Κρστιτς, Κριάπα κλπ. αλλά τελικά χάνει με 66-64, αδικούμενος από μερικά καταφανή λάθη των διαιτητών στις τελευταίες φάσεις. Στο μικρό τελικό οι πράσινοι χάνουν και από τη Μπαρτσελόνα με 74-69, και αυτό είναι το πρώτο φάιναλ φορ όπου ο Παναθηναϊκός έρχεται 4ος, και το 2ο για τον Ομπράντοβιτς (μετά από εκείνο του 1996 όπου είχε έρθει 4ος με τη Ρεάλ).
Μετά από αυτή την απογοήτευση, και σε συνδυασμό με την κατάκτηση της Ευρωλίγκας από τον Ολυμπιακό, το κλίμα στους "αιωνίους" έχει αλλάξει πριν τη σειρά των τελικών, και ο Ολυμπιακός είναι αυτός που παίρνει και το πρωτάθλημα, νικώντας 3-2 τον Παναθηναϊκό. Στις 12 Ιουνίου 2012 ο Ομπράντοβιτς ανακοινώνει ότι αποχωρεί, μετά από 13 απόλυτα επιτυχημένα χρόνια, από τον πάγκο των πράσινων. Σε αυτά τα 13 χρόνια οδήγησε τον Παναθηναϊκό σε 23 τίτλους, 11 πρωταθλήματα, 7 κύπελλα και 5 ευρωπαϊκά, και έχει ρεκόρ 358 νικών σε 418 αγώνες στο ελληνικό πρωτάθλημα (85,6%), την καλύτερη επίδοση προπονητή, πάνω από το 82,7% του Γιάννη Ιωαννίδη.
Φενέρμπατχτσε Ούλκερ
μικρογραφία|δεξιά|255px|Ο Ζέλικο Ομπράντοβιτς στον πάγκο της Φενέρμπαχτσε Τον Ιούλιο του 2013 υπέγραψε τριετές συμβόλαιο με απολαβές 7,5 εκατομμυρίων ευρώ (2,5 εκ. το χρόνο) στην τουρκική Φενέρμπαχτσε Ούλκερ, και είναι ο προπονητής της ομάδας από την αρχή της σεζόν 2013-14.
Την πρώτη του σεζόν η ομάδα ενισχύεται με τους Νεμάνια Μπιέλιτσα και Λίνας Κλέιζα, οι οποίοι πλαισιώνουν τους Μπόγιαν Μπογκντάνοβιτς και Μπο ΜακΚάλεμπ. Η ομάδα ξεκινά καλά, κάνοντας ρεκόρ 8-2 στην πρώτη φάση της Ευρωλίγκας και νικώντας δύο φορές την ΤΣΣΚΑ του Μεσίνα, αλλά από το Δεκέμβριο και μετά, στο Top-16 του θεσμού η ομάδα εμφανίζει μεγάλες αδυναμίες και μένει 6η σε όμιλο οχτώ ομάδων, με ρεκόρ 6-8, πίσω από Μπαρτσελόνα, Ολίμπια Μιλάνο, Ολυμπιακό, Παναθηναϊκό και Ουνικάχα Μάλαγα. Αυτό σήμαινε ότι ο Ομπράντοβιτς αποτύγχανε να οδηγήσει τη Φενέρ στο φάιναλ φορ την πρώτη του χρονιά, κάτι που είχε κάνει με όλες τις προηγούμενες ομάδες του. Στο τουρκικό πρωτάθλημα η Φενέρ κέρδισε την πρώτη θέση της κανονικής περιόδου με ρεκόρ 24-6, και στους τελικούς αντιμετώπισε τη Γαλατασαράι. Με τη σειρά στο 3-3, η διοίκηση της Γαλατά αποφασίζει να μην κατεβάσει την ομάδα στο έβδομο παιχνίδι ως αντίδραση στη μη τιμωρία της έδρας της Φενέρ. Ο αγώνας κατακυρώνεται με 20-0 στη Φενέρ και ο Ομπράντοβιτς κερδίζει το πρώτο του πρωτάθλημα Τουρκίας.
Το καλοκαίρι του 2014 ο Μπόγιαν Μπογκντάνοβιτς φεύγει για το ΝΒΑ, ο Κλέιζα για το Μιλάνο και ο ΜακΚάλεμπ για την Μπάγερν. Αντ' αυτών ο Ομπράντοβιτς φέρνει τους Μπόγκνταν Μπογκντάνοβιτς από την Παρτιζάν, Άντριου Γκάουντλοκ και Νίκο Ζήση από την Ούνιξ, Ρίκι Χίκμαν από τη Μακάμπι, και τους Γιαν Βεσελί και Σεμίχ Ερντέν από το ΝΒΑ. Αυτή τη φορά η Φενέρ παίρνει το πλεονέκτημα με 11-3 στο Top-16 κάνοντας σημαντικές εκτός έδρας νίκες επί ΤΣΣΚΑ Μόσχας, Ολυμπιακού και της Αναντολού Εφές του Ντούσαν Ίβκοβιτς. Στα προημιτελικά περνάει με 3-0 το εμπόδιο της Μακάμπι, και έτσι η Φενέρ πετυχαίνει για πρώτη φορά την είσοδό της σε φάιναλ φορ, γινόμενη ταυτόχρονα η πρώτη τουρκική ομάδα μετά από 15 χρόνια που συμμετέχει στην τετράδα της Ευρωλίγκας. Στο φάιναλ φορ της Μαδρίτης, οι Τούρκοι χάνουν από τη γηπεδούχο Ρεάλ (96-87) και την ΤΣΣΚΑ (86-80) μένοντας τέταρτοι. Στο τουρκικό πρωτάθλημα η Φενέρ έχει σκαμπανεβάσματα, μένοντας πίσω από την Εφές στην κανονική περίοδο, και χάνοντας αναπάντεχα με 1-3 στα ημιτελικά από την Καρσίγιακα. Έτσι η χρονιά 2014-15 γίνεται η πρώτη μετά από 19 χρόνια κατά την οποία ο Ομπράντοβιτς δεν κατακτά κανένα τίτλο.
Το καλοκαίρι του 2015 γίνεται στη Φενέρ ριζική αναδιοργάνωση, καθώς φεύγουν οι Μπιέλιτσα (για ΝΒΑ), Γκάουντλοκ, Ζήσης, Ερντέν, Σαβάς, Ζόριτς, ενώ έρχονται οι Κώστας Σλούκας (από Ολυμπιακό), Μπόμπι Ντίξον (από Καρσίγιακα), Τζίτζι Ντατόμε (από ΝΒΑ), Νίκολα Κάλινιτς (από Ερυθρό Αστέρα), Έκπε Ούντο (από ΝΒΑ), Πέρο Άντιτς (από ΝΒΑ), ενώ παραμένουν οι Μπογκντάνοβιτς, Χίκμαν και Βεσελί. Η Φενέρ έρχεται πρώτη στον όμιλό της στο Top-16 (με 11-3) αλλά αυτό τη φέρνει αντιμέτωπη με την πρωταθλήτρια Ευρώπης Ρεάλ Μαδρίτης των Ρούντι Φερνάντεθ, Σέρχιο Γιουλ, Σέρχι Ροντρίγκεθ, Φελίπε Ρέγιες και Γκουστάβο Αγιόν. Σε μια σειρά που η Φενέρ παίζει χωρίς τον τραυματία Βεσελί, η ομάδα του Ομπράντοβιτς παρ' όλα αυτά παίζει εξαιρετικό μπάσκετ και κερδίζει επιβλητικά τη σειρά με 3-0, παίρνοντας το εισιτήριο για το φάιναλ φορ για δεύτερη συνεχόμενη χρονιά. Στο Βερολίνο, η Κάχα Λαμποράλ των Γιάννη Μπουρούση, Μάικ Τζέιμς, Ντάβις Μπέρτανς, Φαμπιάν Κοζέρ, Ντάριους Άνταμς, Τόρνικε Σενγκέλια και Άνταμ Χάνγκα βάζει δύσκολα στη Φενέρ, και προηγείται με 72-70 μισό λεπτό πριν τη λήξη. Το καλάθι του Σλούκα και το χαμένο τρίποντο του Άνταμς στέλνουν το παιχνίδι στην παράταση, όπου η Φενέρ τελικά κερδίζει με 88-77. Στον μεγάλο τελικό απέναντι στην ΤΣΣΚΑ και τον μαθητή του, Δημήτρη Ιτούδη, ο Ομπράντοβιτς έρχεται αντιμέτωπος με ένα εφιαλτικό πρώτο ημίχρονο όπου οι Ρώσοι προηγούνται με 50-30, και διατηρούν προβάδισμα 16 πόντων (69-53) στο 30'. Το τέταρτο δεκάλεπτο, όμως, είναι ένα από τα καλύτερα της Φενέρ, που με 30-12 γυρίζει το ματς και φτάνει να προηγείται 83-81 με δυο βολές του Σλούκα 10 δεύτερα πριν το τέλος. Στην τελευταία επίθεση, ο Ναντό ντε Κολό - που ίσως να έκανε βήματα - έχασε το τρίποντο, αλλά ο Βίκτορ Χριάπα με φόλοου έστειλε το παιχνίδι στην παράταση (83-83). Εκεί οι Ρώσοι θα κερδίσουν με 101-96, και η Φενέρ θα χάσει την Ευρωλίγκα. Αυτό σήμαινε ότι ο Ομπράντοβιτς έμεινε για 5η συνεχή χρονιά χωρίς ευρωπαϊκό τίτλο, κάτι που δεν είχε συμβεί ποτέ πριν. Το νταμπλ για τη Φενέρ θα έρθει με τη νίκη (4-2) στη σειρά των τελικών του τουρκικού πρωταθλήματος με την Εφές.
Το καλοκαίρι του 2017 οι μεγάλοι πρωταγωνιστές του θριάμβου, Μπογκντάνοβιτς και Ούντο, φεύγουν για το ΝΒΑ, και ο Πέρο Άντιτς για τον Ερυθρό Αστέρα. Τους αντικαθιστούν οι Μπραντ Γουοναμέικερ (από Νταρουσάφακα), Νικολό Μέλι (από Μπάμπεργκ) και Τζέισον Τόμπσον (από ΝΒΑ). Η Φενέρ έρχεται δεύτερη στη regular season της Ευρωλίγκας πίσω από την ΤΣΣΚΑ, και στους 8 κερδίζει 3-1 την Μπασκόνια, παίρνοντας το εισιτήριο για το 4ο συνεχόμενο φάιναλ φορ. Στον ημιτελικό κερδίζει με 76-67 τη Ζαλγκίρις του Σαρούνας Γιασικέβιτσιους. Στις 20 Μαΐου 2018 ηττήθηκε από τη Ρεάλ Μαδρίτης, στον τελικό της Ευρωλίγκα που έγινε στο Βελιγράδι, 85-80. Τον Ιούνιο κατέκτησε για τέταρτη φορά το πρωτάθλημα Τουρκίας, νικώντας στους τελικούς με 4-1 την Τόφας. Μάλιστα με αυτόν τον τίτλο έφτασε τους 40 τίτλους στην προπονητική του καριέρα.
Τη σεζόν 2018-19, με τους Γουοναμέικερ, Νάναλι και Τόμπσον να έχουν αντικατασταθεί από τους Τάιλερ Ένις, Έρικ Γκριν και Τζέφρι Λοβέρν, η Φενέρ βρήκε απέναντί της την Αναντολού Εφές και στους τέσσερις τίτλους που διεκδίκησε. Στον πρώτο τίτλο της χρονιάς, το Σούπερ Καπ Τουρκίας, η Φενέρ ηττήθηκε από την Εφές με 65-62. Στην Ευρωλίγκα, μετά από μια ήττα από την Εφές την 4η αγωνιστική, η Φενέρ ξεκίνησε ένα σερί 12 νικών από το Νοέμβριο μέχρι τον Ιανουάριο, που αποτελεί ρεκόρ για την Ευρωλίγκα στην εποχή του νέου φορμάτ, και εξασφάλισε εύκολα την πρώτη θέση στην κανονική περίοδο. Το Φεβρουάριο κατέκτησε το κύπελλο Τουρκίας νικώντας την Εφές με 80-70 στον τελικό. Αποκλείοντας τον Απρίλιο τη Ζαλγκίρις στα προημιτελικά, η Φενέρ προκρίθηκε στο 5ο σερί φάιναλ φορ της ιστορίας της, και 17ο για τον Ομπράντοβιτς. Στον ημιτελικό η Φενέρ ηττήθηκε από την Εφές με 92-73 και ήρθε 4η, ενώ τον Ιούνιο έχασε και το πρωτάθλημα Τουρκίας, πάλι από την Εφές με 4-3.
Στις 23 Ιουνίου 2020, ανακοινώθηκε το τέλος της συνεργασίας του με τη Φενέρμπαχτσε μετά από 7 χρόνια συνεργασίας, στα οποία κατέκτησε συνολικά 11 τίτλους.
Παρτιζάν
Στις 25 Ιουνίου 2021, ανακοινώθηκε η επιστροφή του ως προπονητής στην Παρτιζάν μετά από 28 χρόνια. Με την Παρτιζάν, υπέγραψε συμβόλαιο συνεργασίας τριετούς διάρκειας. Στο Γιούροκαπ ξεκίνησε τη χρονιά ως ένα από τα φαβορί, όμως ηττήθηκε εντός έδρας από την Μπούρσασπορ με 95-103 στην παράταση και αποκλείστηκε στη φάση των «16». Στις 26 Απριλίου 2022, αναδείχτηκε προπονητής της χρονιάς στην Αδριατική Λίγκα καθώς ψηφίστηκε πρώτος και μεταξύ των προπονητών (50% των ψήφων) και των δημοσιογράφων (30%) αλλά και των φιλάθλων (20%) που συμμετείχαν στη διαδικασία. Η Παρτιζάν ολοκλήρωσε την αγωνιστική περίοδο 2021-22 χωρίς να κατακτήσει κάποιο τρόπαιο εντός κι εκτός Σερβίας και ως εκ τούτου ο Ομπράντοβις έμεινε μόλις για τέταρτη σεζόν στην καριέρα του χωρίς να κατακτήσει τίτλο.
Τη σεζόν 2022-23 η Παρτιζάν συμμετείχε για πρώτη φορά μετά από δέκα χρόνια στην Ευρωλίγκα. Με τους Κέβιν Πάντερ, Ζακ ΛεΝτέι, Ματιάς Λεσόρ, Τζέιμς Νάναλι, Ντανίλο Άντζουσιτς, Ιωάννη Παπαπέτρου, Ντάντε Έξουμ, Άλεν Σμάιλαγκιτς, Γιαμ Μαντάρ, Τριφούνοβιτς, Αβράμοβιτς και Κοπρίβιτσα, η Παρτιζάν ξεκίνησε άσχημα την ευρωπαϊκή σεζόν και τον Δεκέμβριο είχε ρεκόρ 4-9. Στους επόμενους τέσσερις μήνες, όμως, η ομάδα του Ομπράντοβιτς πέτυχε 16 νίκες σε 21 αγώνες, φτάνοντας στην 6η θέση με ρεκόρ 20-14 στο τέλος της regular season. Στα πλέι οφ απέναντι στη Ρεάλ Μαδρίτης, η Παρτιζάν κέρδισε τα δύο πρώτα παιχνίδια στην Ισπανία και προηγήθηκε με 2-0. Στο τέλος του δεύτερου παιχνιδιού ξέσπασε σύρραξη μεταξύ των παικτών των δύο ομάδων μέσα στο παρκέ, με αφορμή αψιμαχία μεταξύ Πάντερ και Γιουλ. Στα δύο επόμενα παιχνίδια, στο Βελιγράδι, με την Παρτιζάν να αγωνίζεται χωρίς τους τιμωρημένους Πάντερ και Λεσόρ, και τη Ρεάλ χωρίς τον επίσης τιμωρημένο Γιαμπουζέλε, οι Ισπανοί έκαναν δύο νίκες, ισοφαρίζοντας τη σειρά σε 2-2, και ολοκλήρωσαν την ανατροπή στο 5ο παιχνίδι στη Μαδρίτη (98-94), με την Παρτιζάν να μαίνει εκτός φάιναλ φορ.
Στις 26 Απριλίου 2023 ο Ομπράντοβιτς αναδείχτηκε Προπονητής της Χρονιάς για δεύτερη συνεχόμενη χρονιά στην Αδριατική Λίγκα καθώς η Παρτίζαν σημείωσε 24 νίκες σε 26 αγώνες στην κανονική διάρκεια. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα του Ντούσκο Ιβάνοβιτς. Αυτός ήταν ο πρώτος του τίτλος με την ομάδα έπειτα από την επιστροφή του σε αυτή το 2021.
Εθνική Γιουγκοσλαβίας
Στον πάγκο της εθνικής Γιουγκοσλαβίας ξεκίνησε σαν βοηθός του Ντούσαν Ίβκοβιτς στο Ευρωμπάσκετ 1995 στην Αθήνα όπου η Γιουγκοσλαβία πήρε το χρυσό μετάλλιο. Το καλοκαίρι του 1996 στους Ολυμπιακούς της Ατλάντα ήταν πρώτος προπονητής της ομάδας, και την οδήγησε στο ασημένιο μετάλλιο, χάνοντας στον τελικό από την "Dream Team III" των ΗΠΑ. Το 1997 κατέκτησε το χρυσό στο Ευρωμπάσκετ της Ισπανίας κερδίζοντας με 61-49 την Ιταλία του Μεσίνα στον τελικό, και την επόμενη χρονιά οδήγησε τους πλάβι στην κατάκτηση του Μουντομπάσκετ 1998 με νίκη επί της Ρωσίας με 64-62. Το 1999 η Γιουγκοσλαβία πήρε την 3η θέση στο Ευρωμπάσκετ της Γαλλίας, και το 2000 ήρθε μόλις 7η στους Ολυμπιακούς του Σίδνεϊ. Μετά από αυτή την αποτυχία ο Ομπράντοβιτς αποχώρησε από το τιμόνι της εθνικής. Το 2004 επαναπροσλήφθηκε για τους Ολυμπιακούς της Αθήνας, αλλά η εθνική (που από Γιουγκοσλαβία είχε μετονομαστεί σε Σερβία-Μαυροβούνιο) αποκλείστηκε με 4 ήττες στην πρώτη φάση. Την επόμενη χρονιά, με το Ευρωμπάσκετ να διοργανώνεται στο Βελιγράδι, όλοι θεωρούσαν τους Σέρβους πρώτο φαβορί για την κατάκτηση του τίτλου. Η μεγάλη απογοήτευση ήρθε με την ήττα από τη Γαλλία (71-75), οι Σέρβοι τερμάτισαν μόλις 9οι, και ο Ομπράντοβιτς αποχώρησε οριστικά από την εθνική ομάδα.
1885 Χερέρο
Εξαιτίας και της μεγάλης εκκεντρότητας της τροχιάς του, ο Χερέρο κοντά στο περιήλιό του εξέρχεται από τα εσώτατα όρια της Κύριας Ζώνης και προσεγγίζει την τροχιά του πλανήτη Άρη.
Η Σταύρωση (Μονή Βαρλαάμ Μετεώρων)
Η Σταύρωση είναι εικονογραφικό θέμα τοιχογραφίας στη Μονή Βαρλαάμ Μετεώρων.
Περιγραφή
Είναι μια από τις πιο πολυπρόσωπες συνθέσεις του ναού. Η παράσταση χωρίζεται σε δυο επίπεδα, που οριοθετούνται από τη συμβολική απόδοση των τειχών της Ιερουσαλήμ Ο εσταυρωμέος Ιησούς τοποθετείται στον άξονα της σύνθεσης. Στο κεφάλι του φέρει ακάνθινο στεφάνι, ενω από το στήθος του ρέει αίμα και ύδωρ. Το αίμα το Χριστού πέφτει πάνω στο κρανίο του Αδάμ, που βρίσκεται μέσα στο σπήλαιο του Άδη, στο κάτω μέρος της σύνθεσης. Κάτω από τον Σραυρό, στα αριστερά, απεικονόζεται η Παναγία, η οποία φέρει το χέρι στο πρόσωπό της εκφράζοντας τον πόνο της, στηριζόμενη από ομάδα πέντε γυναικών. Στα δεξιά εικονίζονται οι μορφές του στρατιώτη με τον σπόγγο, του Ιωάννη που θρηνεί, και το εκατόνταρχου Λογγίνου. Απεικονίζονται ακόμα οι δύο ληστές,πάνω σε μικρότερους σταυρούς τοποθετημένους σε διαφορετικό επίπεδο,πίσω από τον Σταυρό του Χριστού. Τα χέρια τους είναι περασμένα πάνω από την οριζόντια κεραία. Ο Δυσμάς ο οποίος κοιτάζει προς τον Χριστό, τοποθετείται προς τα αριστερά, ενώ ο Γέστας, με το στήθος πάνω στον σταυρό, στα δεξιά. Τη βάση του σταυρού αγκαλιάζει γινατισμένη η Μαρία Μαγδαληνή, η οποία θρηνεί με ακάλυπτη την κεφαλή και ξέπλεκα μαλλια. υψώνοντας το βλέμμα της προς τον Χριστό. Στο βάθος της σύνθεσης,πίσω από το χαμηλό τείχος, κλείνουν οι μορφές τριών εφίππων στρατιωτών, και η έφιππη μορφή ηλικιωμένου γενειοφόρου Ιουδαίου, ο οποίος λογχίζει τον Χριστό. Στα δεξιά μορφή έφιππου στρατιώτη με ανατολίτικα χαρακτηρηστικά και μουστάκι, στοιχείο από το άμεσο κοινωνικό περιβάλλον του ζωγράφου.Στον ουρανό εικονίζονται ο Ήλιος και η Σελήνη, σαν ανθρώπινα εκφραστικά πρόσωπα.
Πηγές
Μετεωρα
Ιρίνα Τόνεβα
Η Ιρίνα Ιλγίνιτσνα Τόνεβα (Ρωσικά: Ири́на Ильи́нична То́нева), είναι Ρωσίδα τραγουδίστρια.
Σχετικά με τον Σμιντ
Το Σχετικά με τον Σμιντ (αγγλικά:About Schmidt) είναι μια αμερικανική κωμική-δραματική ταινία του 2002 σε σενάριο και σκηνοθεσία του Αλεξάντερ Πέιν με πρωταγωνιστή τον Τζακ Νίκολσον στον ομώνυμο ρόλο. Στην ταινία πρωταγωνιστούν επίσης οι Χόουπ Ντέιβις, Ντέρμοτ Μαλρόνεϊ και Κάθι Μπέιτς. Βασίζεται πολύ χαλαρά στο ομότιτλο μυθιστόρημα του Λουίς Μπέγκλεϊ (1996). Το Σχετικά με τον Σμιντ έκανε πρεμιέρα στις 13 Δεκεμβρίου 2002 από την εταιρεία New Line Cinema. Η ταινία γνώρισε εμπορική και κριτική επιτυχία και έβγαλε 105.834.556 δολάρια με προϋπολογισμό 30 εκατομμυρίων δολαρίων. Το Σχετικά με τον Σμιντ κυκλοφόρησε σε DVD και VHS. Κυκλοφόρησε σε Blu-ray για πρώτη φορά στις 3 Φεβρουαρίου 2015.
Πλοκή
Ο Γουόρεν Σμιντ αποσύρεται από τη θέση του αναλογιστή στη Woodmen of the World, μια ασφαλιστική εταιρεία στην Όμαχα της Νεμπράσκα. Μετά από το δείπνο προς τιμήν της συνταξιοδότησής του, ο Σμιντ δυσκολεύεται να προσαρμοστεί στη νέα του ζωή, νιώθοντας άχρηστος. Βλέπει μια τηλεοπτική διαφήμιση για ένα πρόγραμμα για τα παιδιά της Αφρικής, το Plan USA, και αποφασίζει να γίνει ανάδοχος ενός παιδιού. Σύντομα λαμβάνει ένα πακέτο με πληροφορίες και με μια φωτογραφία του ανάδοχου παιδιού του, ενός μικρού Τανζανού ονόματι Ντούγκου Ούμπο, στον οποίο αφηγείται τη ζωή του σε μια σειρά από ειλικρινή, χειμαρρώδη γράμματα.
Ο Σμιντ επισκέπτεται τον νεαρό διάδοχό του στην ασφαλιστική εταιρεία για να προσφέρει τη βοήθειά του, αλλά η προσφορά απορρίπτεται ευγενικά. Φεύγοντας από το κτίριο, ο Σμιντ βλέπει το περιεχόμενο και τους φακέλους του γραφείου του, το σύνολο της καριέρας του, στον κάδο των σκουπιδιών.
Περιγράφει στον Ντούγκου τη μακροχρόνια αποξένωσή του από την Χέλεν, τη σύζυγό του, η οποία ξαφνικά πεθαίνει από θρόμβωση στον εγκέφαλο, αμέσως μετά την αγορά ενός αυτοκινούμενου οχήματος. Η Τζίνι, η μοναχοκόρη του και ο αρραβωνιαστικός της, Ράνταλ Χέρτζελ, έρχονται από το Ντένβερ. Τον παρηγορούν στην κηδεία, αλλά η Τζίνι αργότερα τον κατηγορεί επειδή θεωρούσε τη γυναίκα του δεδομένη, αρνούμενος να πληρώσει πλήρως για την αγορά του ατυοκινούμενου οχήματος (καθώς εκείνος ήθελε τη ένα φθηνότερο) και θάβοντάς τη με φτηνό φέρετρο. Εκείνος της ζητά να γυρίσει στο σπίτι για να τον φροντίζει, αλλά εκείνη αρνείται. Εντωμεταξύ, ο Ράνταλ προσπαθεί να τον παρασύρει σε ένα επιχειρηματικό σχήμα πυραμίδας.
Ο Σμιντ αισθάνεται ότι η κόρη του θα μπορούσε να βρει κάποιον καλύτερο από τον Ράνταλ, που είναι πωλητής στρωμάτων. Αφού φύγει το ζευγάρι, ο Σμιντ κυριεύεται από τη μοναξιά. Σταματάει να πλένεται, κοιμάται μπροστά στην τηλεόραση και πηγαίνει για ψώνια με παλτό πάνω από τις πιτζάμες αγοράζοντας κατεψυγμένα τρόφιμα. Στην ντουλάπα της γυναίκας του ανακαλύπτει κρυμμένα ερωτικά γράμματα που αποκαλύπτουν την πολύχρονη σχέση της με τον Ρέι, έναν κοινό φίλο. Έξαλλος, ο Σμιντ μαζεύει όλα τα υπάρχοντά της και τα δωρίζει σε φιλανθρωπίες. Στη συνέχεια συμπεριφέρεται θυμωμένα τον Ρέι για την προδοσία του.
Αποφασίζει να κάνει ένα ταξίδι μόνος του με το νέο του όχημα για να επισκεφτεί την κόρη του και να την πείσει να μην παντρευτεί τον Ράνταλ. Λέει στην Τζίνι ότι πάει από νωρίς για τον γάμο, αλλά εκείνη ξεκαθαρίζει ότι δεν τον θέλει εκεί πριν από την τελετή. Ο Σμιντ αποφασίζει να επισκεφτεί μέρη από το παρελθόν του, όπως την πανεπιστημιούπολη και την αδελφότητα του κολεγίου του στο Πανεπιστήμιο του Κάνσας και το χωριό του στη Νεμπράσκα. Τη θέση του πατρικού του σπιτιού έχει πάρει ένα κατάστημα ελαστικών. Ενώ βρίσκεται σε κάμπινγκ τροχόσπιτων, προσκαλείται για δείπνο από ένα φιλικό και συμπαθητικό ζευγάρι. Όταν ο άντρας φεύγει για να αγοράσει μπίρα, ο Σμιντ ρίχνεται στη γυναίκα του και φεύγει τρομοκρατημένος όταν εκείνη απορρίπτει κατηγορηματικά την κίνησή του.
Νιώθοντας γεμάτος ενέργεια, ο Σμιντ φτάνει στο Ντένβερ, όπου μένει στο σπίτι της Ρομπέρτας, μητέρας του Ράνταλ. Τρομοκρατείται από την εκκεντρική, κοινωνικά περίεργη και ταξικά κατώτερη οικογένεια του Ράνταλ (σε σύγκριση με το υπόβαθρο του Σμιντ ως ανώτερου μεοσαστικού στελέχους) και προσπαθεί ανεπιτυχώς να αποτρέψει την Τζίνι από το γάμο. Ο Σμιντ πιάνεται στην πλάτη μετά από ύπνο στο στρώμα νερού του Ράνταλ, κάτι που εξοργίζει την Τζίνι. Η Ρομπέρτα διαβεβαιώνει τον Σμιντ ότι ένα μούλιασμα στο υδρομασάζ της θα βοηθήσει την πλάτη του, αλλά εκείνος φεύγει μόλις η γυμνή Ρομπέρτα του ρίχνεται στη μπανιέρα. Την επόμενη μέρα, ο Σμιντ, εξαντλημένος από μια ανήσυχη νύχτα, παρευρίσκεται στο γάμο και εκφωνεί μια ευγενική ομιλία στη δεξίωση, κρύβοντας την αποδοκιμασία του.
Ένας σωρός από γράμματα τον περιμένει στο σπίτι. Ο Σμιντ ανοίγει ένα γράμμα από την Τανζανία. Είναι από μια καλόγρια, η οποία γράφει ότι ο Νντούγκου είναι έξι ετών και δεν μπορεί να διαβάσει και να απαντήσει μόνος του στα γράμματα του Σμιντ, αλλά τα εκτιμά πολύ την οικονομική υποστήριξη του Σμιντ. Επισυνάπτεται ένα σκίτσο φτιαγμένο από τον Νντούγκου, που δείχνει δύο χαμογελαστές φιγούρες, μία μεγάλη και μία μικρή, που κρατιούνται χέρι χέρι μια ηλιόλουστη μέρα. Ο Σμιντ δακρύζει από συγκίνηση.
Παραγωγή
Το σενάριο του Πέιν για το Σχετικά με τον Σμιντ ήταν αρχικά ένα πρωτότυπο σενάριο που γράφτηκε χρόνια πριν δημοσιευτεί το μυθιστόρημα του Μπέγκλεϊ. Σύμφωνα με τον Πέιν, το σενάριό του αφορούσε «έναν ηλικιωμένο που συνταξιοδοτείται και συνειδητοποιεί πόσο έχει σπαταλήσει τη ζωή του και θέλει με κάποιο τρόπο να ξεκινήσει από την αρχ ή- Ο πρωτάρης σε ηλικία εξήντα πέντε ετών». Ο Πέιν ολοκλήρωσε το σενάριο το 1991 και το πρόσφερε στην Universal Pictures, αλλά το στούντιο το απέρριψε. Μετά τη δημοσίευση του μυθιστορήματος του Μπέγκλεϊ το 1996, ο Πέιν αποφάσισε να συνδυάσει το σενάριό του με την πλοκή του μυθιστορήματος, κάνοντάς έτσι μια διασκευή.
Τα γυρίσματα πραγματοποιήθηκαν μέσα σε δύο μήνες σε αρκετές πόλεις της Νεμπράσκα, όπως Όμαχα, Νεμπράσκα Σίτι, Μίντεν, Κίρνι και Λίνκολν. Η Όμαχα επιλέχθηκε επειδή εκεί μεγάλωσε ο Πέιν. Τουλάχιστον μία σκηνή γυρίστηκε στο Ντένβερ, όπου ο Νίκολσον οδηγεί μπροστά από το περίφημο θέατρο Όγκντεν που βρίσκεται στην οδό 935 E Colfax. Τα γυρίσματα ολοκληρώθηκαν τον Μάιο του 2001.
Εξωτερικοί σύνδεσμοι
Κατηγορία:Ταινίες παραγωγής New Line Cinema Κατηγορία:Ταινίες γυρισμένες στη Νεμπράσκα Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες του 2002 Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες)
Γκρίκα Θεσπρωτίας
Η Γκρίκα είναι ένα ημιορεινό χωριό όπου ανήκει στην ομώνυμη τοπική κοινότητα και, επίσης, ανήκει στον Δήμο Σουλίου. Βρίσκεται περίπου 37 χιλιόμετρα από την πρωτεύουσα του νομού, Ηγουμενίτσα και 7 χιλιόμετρα από την Παραμυθιά.
Γεωγραφία
Ανήκει στο γεωγραφικό διαμέρισμα της Ηπείρου, ενώ έχει υψόμετρο 296 μέτρα.
Δημογραφικά στοιχεία
Μέχρι και το 2010, με το σχέδιο Καλλικράτης, άνηκε στον τότε δήμο Παραμυθιάς. Ανήκει στην Τοπική Κοινότητα Γκρίκας - Ψάκας, στην δημοτική ενότητα Παραμυθιάς.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Σουλίου
Λουίζα Μαρία Αδελαΐδα των Βουρβόνων
Η Λουίζα Μαρία Αδελαΐδα (Louise-Marie-Adélaïde de Bourbon, 13 Μαρτίου 1753 - 23 Ιουνίου 1821) από τον Οίκο των Βουρβόνων, ήταν κόρη του Δούκα του Πεντιέβρ και με τον γάμο της έγινε δούκισσα της Ορλεάνης.
Βιογραφία
Ήταν η τέταρτη κόρη του Λουδοβίκου Ιωάννη Μαρία, Δούκα του Παντιέβρ, του πλουσιότερου ευγενούς της Γαλλίας την εποχή του, γιου του Λουδοβίκου Αλεξάνδρου της Τουλούζης (νόθου γιου του Λουδοβίκου ΙΔ΄ της Γαλλίας). Μητέρα της ήταν η Μαρία Θηρεσία Φιλικητάτη των Έστε, κόρη του Φραγκίσκου Γ΄ της Μόντενα & Ρέτζο.
Έπειτα από το τέλος του αδελφού της Λουδοβίκου Αλεξάνδρου, Πρίγκιπα του Λαμπάλ, έγινε η πλουσιότερη κληρονόμος στη Γαλλία πριν τη Γαλλική Επανάσταση. Μετά τον αποκεφαλισμό του συζύγου της (1793) δραπέτευσε με τα παιδιά της στην εξορία, όπου έζησε ως το 1815, διάστημα που πέθαναν οι δύο μικρότεροι γιοί της 29 και 32 ετών.
Οικογένεια
Στις 5 Απριλίου 1769 παντρεύτηκε τον Λουδοβίκο Φίλιππο Β΄ της Ορλεάνης, τον βασιλοκτόνο Φίλιππο Ισότητα, και είχε τέκνα:
Αναφορές
Κατηγορία:Οίκος των Βουρβόνων Κατηγορία:Οίκος της Ορλεάνης Κατηγορία:Γαλλική Επανάσταση Κατηγορία:Δούκες του Ωμάλ Κατηγορία:Δούκισσες του Μονπανσιέ Κατηγορία:Δούκισσες του Νεμούρ Κατηγορία:Δούκισσες της Ορλεάνης Κατηγορία:Πριγκίπισσες της Γαλλίας Κατηγορία:Γαλλίδες δούκισσες
Βαλλά
Η Βαλλά είναι πρόσωπο της Παλαιάς Διαθήκης, δούλη και ετεροθαλής αδερφή της Ραχήλ.
Τέκνα
Επειδή η Ραχήλ ήταν στείρα, έστειλε την Βαλλά, σύμφωνα με τον νόμο, στον Ιακώβ,που του έκανε δυο παιδιά, τον Δαν και τον Νεφθαλί.Κατηγορία:Πρόσωπα της Παλαιάς Διαθήκης
Μπέισιν (Ουαϊόμινγκ)
Η πόλη Μπέιζιν ( στα αγγλικά: Basin) είναι μία πόλη στην κομητεία Μπιγκ Χορν στην Πολιτεία του Ουαϊόμινγκ των ΗΠΑ.΄Εχει πληθυσμό σύμφωνα με το γραφείο απογραφής των ΗΠΑ 1282 άτομα
Εκπαίδευση
Η πόλη διαθέτει δημοτικά σχολεία και, επίσης, έχει βιβλιοθήκη
Κλίμα
Συνήθως οι βροχοπτώσεις διαρκούν ανάμεσα στους μήνες Σεπτέμβριο - Απρίλιο. Οι περισσότερες βροχοπτώσεις σε ένα μήνα ήταν 4,56 ίντσες ( 116 mm).
Παραπομπές
Κατηγορία:Πόλεις του Ουαϊόμινγκ
Σεξουαλική παρενόχληση
Σεξουαλική παρενόχληση είναι οποιαδήποτε ανεπιθύμητη λεκτική, μη λεκτική ή σωματική συμπεριφορά σεξουαλικού χαρακτήρα που αποσκοπεί ή έχει ως αποτέλεσμα την προσβολή της αξιοπρέπειας ενός προσώπου ιδίως με τη δημιουργία εκφοβιστικού, εχθρικού, εξευτελιστικού, ταπεινωτικού ή επιθετικού περιβάλλοντος (άρθρο 2, παρ. 1δ του νόμου 3896/2010).
Όσο πιο σαφής και σοβαρή είναι μια παρενοχλητική συμπεριφορά τόσο πιθανότερο είναι να θεωρηθεί και από τα δύο φύλα σεξουαλική παρενόχληση. Οι διαφορές στις αντιλήψεις των δύο φύλων για τη σεξουαλική παρενόχληση μειώνονται καθώς αυξάνει η σοβαρότητα των παρενοχλητικών συμπεριφορών.
Προσβλητικό ή εχθρικό περιβάλλον
Τα θύματα της σεξουαλικής παρενόχλησης συνήθως :
Όσον αφορά του θύτες :
Εξωτερικοί σύνδεσμοι
Κατηγορία:Εγκλήματα Κατηγορία:Δικαιώματα των γυναικών Κατηγορία:Παρενόχληση Κατηγορία:Εργασιακός εκφοβισμός Κατηγορία:Σεξουαλικά εγκλήματα Κατηγορία:Ανάρμοστη σεξουαλική συμπεριφορά
Ωραιόκαστρο Θεσσαλονίκης
μικρογραφία Το Ωραιόκαστρο είναι προάστιο της Θεσσαλονίκης και οικισμός της Περιφερειακής ενότητας Θεσσαλονίκης, που αποτελεί Δημοτική Κοινότητα του ευρύτερου Δήμου Ωραιοκάστρου. Βρίσκεται κτισμένο στους πρόποδες του Σιβρίου.
Το Ωραιόκαστρο βρίσκεται Β.-ΒΔ. του Πολεοδομικού Συγκροτήματος Θεσσαλονίκης σε απόσταση 11 χλμ. και έχει μόνιμο πληθυσμό 21.716 κατοίκους, σύμφωνα με την Απογραφή του 2011.
Η ευρύτερη περιοχή του Ωραιοκάστρου διακρίνεται στους παρακάτω οικιστικούς πυρήνες:
Ιστορικά στοιχεία
Το Παλαιόκαστρο αποτελεί τον παλαιότερο οικισμό, που βρίσκεται νότια του Ωραιοκάστρου. Ο ναός του Αγίου Αθανασίου Παλαιοκάστρου ανάγεται πριν το 1864 καθώς επιγραφή διασώζει το γεγονός της ανακαίνισης του ναού μετά από πυρκαγιά το έτος 1864. Στην τοιχοποιία του αποκαλύφθηκαν μαρμάρινες επιγραφές ελληνιστικών χρόνων, τμήματα κιονόκρανων και μαρμάρων από αρχαία κτίσματα.
Το επιλεγμένο τοπίο, επί τουρκοκρατίας, είχε χρήση βοσκότοπου, χωρίς οικιστικές εγκαταστάσεις πέρα από κτηνοτροφικές μονάδες. Οι κτηνοτρόφοι χρησιμοποιούσαν την έκταση κατόπιν άδειας από τούρκους γαιοκτήμονες. Λόγω της διαμόρφωσης του εδάφους με πολλές χαράδρες, η περιοχή παρουσίαζε τοπικά στάσιμα νερά που φιλοξενούσαν πλήθος κουνουπιών, τα οποία αποτέλεσαν πληγή ελονοσίας για τους πρώτους κατοίκους. Συνολικά 46 οικογένειες γηγενών, κατοίκων του Νταούτ-Μπαλί (Παλαιοκάστρου) και 183 οικογένειες προσφύγων αποκαταστάθηκαν γεωργικά, έτυχαν παραχώρησης γεωργικού κλήρου και αποτέλεσαν τους πρώτους κατοίκους του Ωραιοκάστρου. Οι πρώτες οικογένειες των προσφύγων ήρθαν από τη Μούζενα, την Τσιμερά, το Χατς, τον Άγιο Φωκά, την Κρώμνη, τα Σούρμενα, την Σίτσε, τα Λωρία, τα χωριά της Ματσούκας και αργότερα από το Σταυρίν, και από διάφορα άλλα μέρη του Πόντου και της ευρύτερης περιοχής του Καυκάσου. Η διαμάχη των κατοίκων για το όνομα της νέας περιοχής κατοικίας τους, πήρε τέλος μετά την αποδοχή της πρότασης να την ονομάσουν Ωραιόκαστρο, ως ομόηχο του ήδη υπάρχοντος διπλανού Παλαιόκαστρου. Από το 1965 ξεκινά η ανοικοδόμηση του οικισμού Γαλήνης Ωραιοκάστρου από τον Οικοδομικό Συνεταιρισμό Υπαλλήλων Καπνεμπορικών Επιχειρήσεων Θεσσαλονίκης.
Στο Ωραιόκαστρο λειτουργεί το κέντρο φιλοξενίας προσφύγων και μεταναστών, στο πρώην εργοστάσιο «Φέσσα». Το 2016 έγινε γνωστό για την αντίθεση κάποιων κατοίκων του στην ένταξη παιδιών προσφύγων στις σχολικές μονάδες της περιοχής.
Στο Ωραιόκαστρο λειτουργούν όλες οι βαθμίδες πρωτοβάθμιας και δευτεροβάθμιας εκπαίδευσης. Λειτουργούν 8 Νηπιαγωγεία, 6 Δημοτικά, 3 Γυμνάσια και 2 Λύκεια.
Συγκοινωνιακή εξυπηρέτηση και προσβασιμότητα
Μέσω της οδού Θεσσαλονίκης η οποία καταλήγει στην οδό Λαγκαδά, το Ωραιόκαστρο συνδέεται με την πόλη της Θεσσαλονίκης. Ο ΚΤΕΛ εξυπηρετεί το Ωραιόκαστρο με την γραμμή 56 συνδέοντας το Ωραιόκαστρο με την Θεσσαλονίκη και με μερικές περιοχές της (Ευκαρπία, Σταυρούπολη, Πολίχνη, Νεάπολη) και καταλήγει στον Νέο Σιδηροδρομικό Σταθμό. Επίσης μέσω της γραμμής 55 και 55Α το Ωραιόκαστρο συνδέεται με τον τερματικό σταθμό της Σταυρούπολης.
Εξωτερικοί σύνδεσμοι
Ω Κατηγορία:Συνοικίες και περιοχές Θεσσαλονίκης Κατηγορία:Πόλεις του νομού Θεσσαλονίκης Κατηγορία:Δήμος Ωραιοκάστρου
Άννα του Έχμοντ
Βιογραφία
Έτσι ήταν suo jure (ιδίω δικαιώματι) κόμισσα του Μπούρεν και κυρία του Έχμοντ. Ήταν επίσης κόμισσα του Λάινινγκεν και του Λέερνταμ και κυρία του Έισελστεϊν, του Μπόρσελε, του Γκράβε, του Κράνεντονκ, του Γιάαρσβελντ, του Κόρτγκενε, του Σιντ Μάαρτενσντιικ και του Όντιικ.
Η μητέρα και ο πατέρας της ήταν ανώτεροι ευγενείς. Οι κύριες δραστηριότητες του Mαξιμιλιάαν ήταν εκείνες του διοικητή στον στρατοό του Καρόλου Ε΄, πρώτα σε μία διαμάχη για το Χέλρε και αργότερα σε μία εκστρατεία στις γερμανικές περιοχές κατά της Σμαλκαλδικής ένωσης. Έπαιξε επίσης ρόλο ως κυβερνήτης, τόσο ως γενικός διοικητής, όσο και ως stadholder της Φρισίας, του Γκρόνινγκεν και του Όβεριισελ, καθώς και στις εκτεταμένες ιδιοκτησίες του γύρω από το Μπούρεν και τη Ζηλανδία. Συχνά βρισκόταν στην Αυλή των Βρυξελλών του Καρόλου Ε΄ και ειδικότερα της Μαρίας της Ουγγαρίας κυβερνήτη των Αψβουργικών Κάτω Χωρών, αδελφής του Καρόλου Ε΄. Η Άννα και η μητέρα της συνήθως έμεναν στο οικογενειακό κάστρο στο Μπούρεν. Λαμβάνοντας υπόψη την υψηλή του θέση, ο Mαξιμίλιααν ήταν σε καλή σχέση με τον Κάρολο Ε΄ (1500-1558), τότε αυτοκράτορα της Γερμανίας, βασιλιά της Ισπανίας και κύριο των Αψβουργικών Κάτω Χωρών και με τη Mαρία της Ουγγαρίας (1505-1558).
αριστερά|μικρογραφία|169x169εσ|Η Άννα φαν Έχμοντ στη [[Συλλογή του Αράς.]]
Η Άννα μεγάλωσε σε ένα ευγενές περιβάλλον, το κέντρο του οποίου ήταν η Αυλή του κυβερνήτη στις Βρυξέλλες. Η ομιλούμενη γλώσσα ήταν η γαλλική, η γλώσσα που έμαθε η Άννα εκτός από τα ολλανδικά και στην οποία αργότερα θα αλληλογραφούσε με τον Γουλιέλμο Α΄ πρίγκιπα της Οράγγης, γνωστό αργότερα ως Γουλιέλμο τον Σιωπηλό. Το αν και πώς ήταν προετοιμασμένη για τη διαχείριση των τεράστιων κτημάτων και των δικαιωμάτων που ανήκαν στην κομητεία του Μπούρεν, είναι άγνωστο. Ο πατέρας της απεβίωσε αρκετά απροσδόκητα στην Αυλή των Βρυξελλών το 1548, σύμφωνα με πληροφορίες ντυμένος με πλήρη πανοπλία και περιτριγυρισμένος από τους εμπίστους του, αλλά απόντων της συζύγου και της κόρης του. Στην επιθανάτιο κλίνη του ο Μαξιμιλιάαν διοργάνωσε το γάμο της κόρης του με τον Γουλιέλμο Α΄ πρίγκιπα της Οράγγης, ενός από τους πιο σημαντικούς νεαρούς ευγενείς της εποχής και ίδιας ηλικίας με την κόρη του. Η Άννα διαδέχθηκε τον Μαξιμιλιάαν ως κόμισσα του Μπούρεν· ήταν μόλις δεκαπέντε ετών και μία από τους πιο επιθυμητές υποψήφιες για γάμο. Ο Κάρολος Ε΄ και η Mαρία της Ουγγαρίας υποστήριξαν τη δέσμευση.
Στις 8 Ιουλίου 1551 παντρεύτηκε τον Γουλιέλμο Α΄ στο Μπούρεν και έτσι αυτός απέκτησε τους τίτλους του κυρίου του Έχμοντ και του κόμη του Μπούρεν. Το ζευγάρι εγκαταστάθηκε στο οικογενειακό κάστρο της Μπρέντα, αν η Άννα ήταν συχνά μόνη εκεί με τα παιδιά της. Η Άννα είχε τρία παιδιά με τον Γουλιέλμο Α΄:
αριστερά|μικρογραφία|250px|Άγαλμα της Άννας, του συζύγου της Γουλιέλμου Α΄, και των δύο τέκνων τους, Μαρίας και Φιλίππου-Γουλιέλμου, στο [[Μπούρεν.]]
Ο Γουλιέλμος Α΄ βρισκόταν συχνά στην Αυλή, αλλά και στο μέτωπο του Αινώ και του Αρτουά, ως διοικητής του στρατού στους πολέμους με τη Γαλλία.
Σαράντα επτά γράμματα έχουν αποσταλεί από τον Γουλιέλμο Α΄ στην Άννα. Οι επιστολές της προς αυτόν έχουν χαθεί. Τα γράμματα αποπνέουν κυρίως μία ατμόσφαιρα οικειότητας και επίσης αγάπης. Αρκετές φορές ο Γουλιέλμος Α΄ εκφράζει την εκτίμησή του, για τον τρόπο με τον οποίο η Άννα χειρίζεται τις υποθέσεις κατά την απουσία του. Ο Γουλιέλμος Α΄ έγραψε τα περισσότερα γράμματα στην Άννα όταν ήταν στο στρατόπεδο.
Η Άννα ακολουθούσε σπάνια τον σύζυγό της στα ταξίδια του. Μόνο όταν κλήθηκε το 1555 για να υποδεχτεί τον Φίλιππο Β΄ ως νέο κυρίαρχο, ο Γουλιέλμος Α΄ ρώτησε την Άννα αν θα έρθει επίσης στις Βρυξέλλες.
μικρογραφία|200x200εσ|Ο τάφος της Άννας φαν Μπούρεν στη Μπρέντα.
Στις αρχές του 1558 η Άννα έπρεπε να πάει στο Ντίλενμπουργκ με τον Γουλιέλμο Α΄, αλλά λόγω της ασθένειάς της το ταξίδι ακυρώθηκε. Απεβίωσε από την ασθένεια αυτή τον Μάρτιο του ίδιου έτους.
Ο Γουλιέλμος Α΄ την πένθησε· αρρώστησε λίγο μετά το τέλος της. Έλαβε συλλυπητήρια από πολλούς αξιωματούχους, συμπεριλαμβανομένου του Φιλίππου Β΄, που έστειλε έναν απεσταλμένο για να τον παρηγορήσει. Εκείνη την εποχή δεν υπήρχε ζήτημα απομάκρυνσης μεταξύ του πρίγκιπα της Οράγγης και του ηγεμόνα. Η Άννα φαν Έχμοντ τάφηκε σε ένα παρεκκλήσιο στη Γκρότε Κερκ της Μπρέντα.
Ο γιος της Φίλιππος-Γουλιέλμος κληρονόμησε την κομητεία του Μπούρεν. Αργότερα το άφησε στον ετεροθαλή αδελφό του Mαυρίκιο, καθιστώντας το μέρος της κληρονομιάς του Οίκου Οράγγης-Νάσσαου.
Τα πορτρέτα της Άννας φαν Έχμοντ
μικρογραφία|200px|Πορτρέτο μιας νεαρής ευγενούς γυναίκας, 41,3 x 31,2 εκατ., υπογραφή και ημερομηνία 1554, ιδιωτική συλλογή.
Ένα πορτρέτο που ζωγράφισε ο Πήτερ Πάουρμπους, το πορτρέτο μίας ευγενούς νέας κυρίας, εκτέθηκε για πρώτη φορά το 2017 στη Μπρυζ και μετά στο μουσείο της Γκούντα το 2018.
Πορτρέτα, πιθανώς αντίγραφα, μετά τον Αντόνις Μορ
δεξιά|μικρογραφία|193x193εσ|Ο Γουλιέλμος της Οράγγης με πανοπλία (1555) από τον Μορ, 115 x 82 cm, Μουζέουμσλαντσαφτ Χέσεν-Κάσελ.
Παρόλο που αυτά τα πορτραίτα έχουν ποικίλα μεγέθη και εμφανίζουν διαφορές ή αλλαγή λεπτομερειών στο ένδυμα (ένα ισπανικού τρόπου φόρεμα), όλα φαίνεται να παριστούν την Άννα με ένα κασκόλ (εσάρπα) τοποθετημένο με τον ίδιο τρόπο. Το κόιφ στο κεφάλι είναι επίσης πάντα ένα γαλλικό κάλυμμα και φαίνεται να είναι το ίδιο που απεικονίζεται και στα τέσσερα αντίγραφα, αν και με μεταβαλλόμενες λεπτομέρειες, με προσθήκη ή αλλαγή κοσμημάτων από το ένα στο άλλο αντίγραφο.
Μία έκδοση του ίδιου πορτρέτου, από τη συλλογή του κόμη του Αντλώ στο κάστρο του Βορέ, Ρεμαλάρντ (στο Ορν της Γαλλίας), δείχνει ακόμη άλλες παραλλαγές στο φόρεμα και τα κοσμήματα. Εδώ η πριγκίπισσα φοράει μεγάλα, ωοειδή ενώτια στα αυτιά της. Αυτή τη φορά η λεζάντα είναι: "Prin[cesse] d' Orange".
Δύο άλλα πιθανά πορτραίτα έχουν εντοπιστεί και αναφέρονται στο άρθρο που ονομάζεται "το πορτραίτο Κλάμπιν".
Παραπομπές
Κατηγορία:Κόμισσες του Νάσσαου Κατηγορία:Οίκος της Οράγγης-Νάσσαου Κατηγορία:Πριγκίπισσες της Οράγγης
Σημύδα
Η σημύδα (Betula), σε ορισμένες πηγές αναφέρεται με το όνομα βετούλη, είναι φυλλοβόλο δέντρο που φτάνει σε ύψος τα 20-25 μέτρα. Είναι ψυχρόβιο γένος και φύεται σε όλο το βόρειο ημισφαίριο. Στην Ελλάδα, το είδος Betula pendula, φύεται σε μεγάλα υψόμετρα της Βορείου Ελλάδας (Ροδόπη, Φαλακρό όρος, Παγγαίο κ.ά.). Έχει ιδιαίτερα υψηλές απαιτήσεις σε φως σε σχέση με όλα τα άλλα πλατύφυλλα.